**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SIŪLYMO LIETUVOS RESPUBLIKOS VYRIAUSYBEI SUTEIKTI KURORTINĖS TERITORIJOS STATUSĄ KLAIPĖDOS MIESTO TERITORIJOS DALIAI – SMILTYNEI**

2020 m. birželio 16 d. Nr. T1-175

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Dokumentų ir pasiūlymų, reikalingų kurorto arba kurortinės teritorijos statusui suteikti ar panaikinti, pateikimo ir nagrinėjimo tvarkos aprašo, patvirtinto Lietuvos Respublikos Ekonomikos ir inovacijų ministro 2017 m. rugpjūčio 9 d. įsakymu Nr. 4-472 „Dėl Dokumentų ir pasiūlymų, reikalingų kurorto arba kurortinės teritorijos statusui suteikti ar panaikinti, pateikimo ir nagrinėjimo tvarkos aprašo patvirtinimo“, 3 punktu, Klaipėdos miesto savivaldybės taryba nusprendžia:

1. Siūlyti Lietuvos Respublikos Vyriausybei suteikti kurortinės teritorijos statusą Klaipėdos miesto teritorijos daliai – Smiltynei.
2. Pritarti Aiškinamajam raštui dėl kurortinės teritorijos statuso suteikimo Klaipėdos miesto teritorijos daliai – Smiltynei (pridedama).
3. Įpareigoti Klaipėdos miesto savivaldybės administracijos direktorių pateikti Lietuvos Respublikos ekonomikos ir inovacijų ministerijai dokumentus dėl kurortinės teritorijos statuso suteikimo Klaipėdos miesto teritorijos daliai – Smiltynei.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Ekonominės plėtros grupės vyriausioji specialistė

Gabrielė Martusevičienė, tel. 39 60 14

2020-06-08